Prendergast karsiutui Kingstonin alle 20-vuotiaiden MM-kisoissa 2002 400 metrin juoksun välierissä ajalla 53,76. Osakan MM-kisoissa 2007 hän oli mukana Jamaikan joukkueessa, joka voitti 4 × 400 metrin viestijuoksussa MM-hopeaa. Dohan sisäratojen MM-kisoissa 2010 hän oli mukana kolmanneksi 4×400 metrin viestissä juosseessa joukkueessa. Joukkue kuitenkin hylättiin myöhemmin joukkueessa juosseen Bobby-Gaye Wilkinsin dopingkäryn jälkeen. Daegun MM-kilpailuissa 2011 hän juoksi toisen osuuden pitkässä viestissä toiseksi sijoittuneessa Jamaikan joukkueessa.